Parohia Sfinții Voievozi din Ploiești este obligată de instanță să dărâme clopotnița, asta după ce mai mulți ploieșteni au dat în judecată biserica, deranjați de zgomotul produs de clopot. Procesul s-a aflat pe rolul instanței de contecios administrativ din cadrul Tribunalului Prahova încă din anul 2009, iar instanța de fond s-a pronunțat în favoarea reclamanților.

Sentința, dată în vara acestui an nu este una definitivă, și a fost contestată la Curtea de Apel Ploiești care urmează să se pronunțe astzăi în cauză. De data aceasta decizia va fi una definitivă.

Scandalul „clopotul" a început în anul 2009, atunci când mai multe persoane care aveau locuințele în imediata apropiere a bisericii Sf. Voievozi au reclamat faptul că zgomotul produs de clopot le crează un real disconfort, clopotnița fiind construită mult prea aproape de casele lor. Parohia, dar și Primăria Ploiești au fost chemate în judecată de COCA RADU AUREL ANTON, RIZEA GEORGE și RIZEA CORALIA care au cerut anularea autorizaţia de construire nr. 523/ 28.07.2008. Tribunalul Prahova a decis "să oblige pârâta Parohia Sfintii Voievozi să demoleze, cu respectarea prevederilor legale incidente, construcţiile edificate de aceasta în baza respectivei autorizaţii. "

UPDATE: Curtea de Apel Ploiești a amânat pentru data de 16 noiembrie pronunțarea în dosarul "Scandalul Clopotul" , zi în care se va decide dacă biserica Sfinții Voiebozi din Ploiești va fi nevită să dărâme clopotnița.